CELEX: 31988D0499
Language: el
Date: 1988-09-26 00:00:00
Title: 88/499/ΕΟΚ: Απόφαση του Συμβουλίου της 26ης Σεπτεμβρίου 1988 για την προσωρινή εφαρμογή του εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και του Χονγκ Κονγκ για το εμπόριο κλωστοϋφαντουργικών προϊόντων

Avis juridique important

|

31988D0499

88/499/ΕΟΚ: Απόφαση του Συμβουλίου της 26ης Σεπτεμβρίου 1988 για την προσωρινή εφαρμογή του εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και του Χονγκ Κονγκ για το εμπόριο κλωστοϋφαντουργικών προϊόντων  

Επίσημη Εφημερίδα αριθ. L 269 της 29/09/1988 σ. 0056

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 26ης Σεπτεμβρίου 1988  για την προσωρινή εφαρμογή του εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και του Χονγκ Κονγκ για το εμπόριο κλωστοϋφαντουργικών προϊόντων  (88/499/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  Εκτιμώντας:  ότι, μέχρις ότου ολοκληρωθούν οι αναγκαίες διαδικασίες για τη σύναψή της, η συμφωνία μεταξύ της Ευρωπαϊκής Οικονομικής Κοινότητας και του Χονγκ Κονγκ για το εμπόριο κλωστοϋφαντουργικών προϊόντων, που μονογραφήθηκε στις 2 Οκτωβρίου 1986, εφαρμόζεται προσωρινά, από την 1η Ιανουαρίου 1987, σύμφωνα με την απόφαση 88/213/ΕΟΚ (1), σε ό,τι αφορά την Κοινότητα·  ότι στη συμφωνία αυτή προβλέπεται η δυνατότητα επανεξέτασης, υπό το πρίσμα της πρόσφατης εξέλιξης των συναλλαγών, των ποσοτικών προσαρμογών των ποσοστώσεων για ορισμένες κατηγορίες, έτσι ώστε να ληφθεί υπόψη η καθιέρωση του εναρμονισμένου συστήματος·  ότι, κατά το πέρας των διαβουλεύσεων μεταξύ της Κοινότητας και του Χονγκ Κονγκ, μονογραφήθηκε, στις 2 Φεβρουαρίου 1988, εγκεκριμένο πρακτικό που τροποποιεί την ποσόστωση για τα προϊόντα της κατηγορίας 4, η οποία καθορίζεται στη συμφωνία·  ότι, μέχρις ότου ολοκληρωθούν οι αναγκαίες διαδικασίες για τη σύναψη της συμφωνίας και του εγκεκριμένου πρακτικού, πρέπει να εφαρμοστεί προσωρινά το εγκεκριμένο πρακτικό, με ισχύ από την 1η Ιανουαρίου 1988, και υπό την επιφύλαξη αμοιβαίας προσωρινής εφαρμογής από το Χονγκ Κονγκ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Μέχρις ότου ολοκληρωθούν οι αναγκαίες διαδικασίες για τη σύναψή του, το εγκεκριμένο πρακτικό για την τροποποίηση της συμφωνίας για το εμπόριο κλωστοϋφαντουργικών προϊόντων μεταξύ της Ευρωπαϊκής Οικονομικής Κοινότητας και του Χονγκ Κονγκ εφαρμόζεται προσωρινά στην Κοινότητα, με ισχύ από την 1η Ιανουαρίου 1988, και υπό την επιφύλαξη της αμοιβαίας προσωρινής εφαρμογής από το Χονγκ Κονγκ.  Το κείμενο του εγκεκριμένου πρακτικού επισυνάπτεται στην παρούσα απόφαση.  Άρθρο 2  Η Επιτροπή καλείται να επιδιώξει τη συμφωνία της κυβέρνησης του Χονγκ Κονγκ σχετικά με την προσωρινή εφαρμογή του εγκεκριμένου πρακτικού που αναφέρεται στο άρθρο 1, και να ενημερώσει σχετικά το Συμβούλιο.  Βρυξέλλες, 26 Σεπτεμβρίου 1988.  Για το Συμβούλιο  Ο Πρόεδρος  Θ. ΠΑΓΚΑΛΟΣ  (1) ΕΕ αριθ. L 97 της 14. 4. 1988, σ. 1.